ai4bharat/Pralekha huggingface dataset:
কেন্দ্রীয়মন্ত্রিসভা
কেন্দ্রীয় মন্ত্রিসভা রাষ্ট্রায়ত্ত্ব ওষুধ নির্মাণ সংস্হাগুলির জন্য ২০১৬র ২৮ ডিসেম্বর গৃহীত সিদ্ধান্ত বাস্তবায়নের লক্ষ্যে কিছু পরিবর্তনের প্রস্তাব মঞ্জুর করেছে
নয়াদিল্লি, ১৭ জুলাই,, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে কয়েকটি সিদ্ধান্ত অনুমোদন করা হয়েছে।
রাষ্ট্রায়ত্ত্ব সংস্হাগুলির জমি, সরকারি সংস্হাকে বিক্রির জন্য ২০১৬র ২৮ ডিসেম্বর গৃহীত সিদ্ধান্ত পরিবর্তন করা হয়েছে। এখন ডিপার্টমেন্ট অফ পাবলিক এন্টারপ্রাইজেস র ২০১৮র ১৪ই জুনের পরিবর্তিত নির্দেশিকা অনুযায়ী তা বিক্রি করা হবে।
কর্মচারিদের বকেয়া মাইনে এবং স্বেচ্ছাবসর প্রকল্পের ব্যয় বরাদ্দ বাবদ প্রায় ৩৩০ কোটি ৩৫ লক্ষ টাকার মধ্যে বকেয়া মাইনের ১৫৮ কোটি ৩৫ লক্ষ টাকা এবং স্বেচ্চাবসর প্রকল্পে ১৭২ কোটি টাকার জন্য ঋণ হিসেবে অর্থ সাহায্য করা হবে। বকেয়া বেতনের নিরিখে আইডিপিএল ৬ কোটি ৫০ লক্ষ টাকা, আরডিপিএল ৪৩ কোটি ৭০ লক্ষ টাকা এবং এইএএল ২৮০ কোটি ১৫ লক্ষ টাকা পাবে।
৪টি রাষ্ট্রায়ত্ত্ব সংস্হা বন্ধ বা কৌশলগত বিক্রির জন্য একটি মন্ত্রিগোষ্ঠী গঠন করা হবে। এই মন্ত্রিগোষ্ঠী, সম্পত্তি বিক্রি ও ওই সংস্হাগুলির বকেয়া অর্থ মিটিয়ে দেওয়া সহ সব সিদ্ধান্ত নেবে।
আইডিপিএল, আরডিপিএল এবং এইচএএল-এর কর্মীদের বকেয়া বেতন ও স্বেচ্ছাবসর প্রকল্পের জন্য অর্থ সাহায্যের ফলে এই সংস্হাগুলির ১ হাজারের বেশি কর্মচারির সমস্যা মিটবে। আইডিপিএল এবং আরডিপিএল-কে বন্ধ করার ২০১৬র ২৮ ডিসেম্বর গৃহিত সিদ্ধান্ত এবং এইচএএল ও বিসিপিএল-এর কৌশলগত বিক্রি সংক্রান্ত মন্ত্রিসভার আগের সিদ্ধান্ত দ্রুত বাস্তবায়নের লক্ষ্যে মন্ত্রিগোষ্ঠী গঠন করা হয়েছে।
কেন্দ্রীয় মন্ত্রিসভা ২০১৬র ২৮ ডিসেম্বর হিন্দুস্হান অ্যান্টিবায়োটিক্স লিমিটেড , ইন্ডিয়ান ড্রাগস অ্যান্ড ফার্মাসিউটিক্যালস লিমিটেড , রাজস্হান ড্রাগস অ্যান্ড ফার্মাসিউটিক্যালস লিমিটেড  এবং বেঙ্গল কেমিক্যাল্স অ্যান্ড ফার্মাসিউটিক্যালস লিমিটেড এর অতিরিক্ত জমি, সরকারি সংস্হাকে বিক্রির জন্য প্রতিযোগিতামূলক দরপত্র আহ্বানের সিদ্ধান্ত নিয়েছিল। এই উদ্যোগ সফল হলে সংস্হাগুলির সুবিধে হত। আইডিপিএল এবং আরডিপিএল এরপর বন্ধ করে দেওয়ার পরিকল্পনা নেওয়া হয়েছিল ও এইচএএল এবং বিসিপিএল-এর কৌশলগত বিক্রির জন্য ব্যবস্হা নেওয়া হত। এর আগে একাধিক টেন্ডার ডাকা সত্ত্বেও অতিরিক্ত জমি বিক্রির জন্য কোন ক্রেতা পাওয়া যায়নি। ডিপিই ২০১৮র ১৪ জুন রাষ্ট্রায়ত্ত্ব সংস্হাগুলির জমি বিক্রির জন্য পরিবর্তিত নির্দেশিকা প্রকাশ করে। যেহেতু এর আগে অতিরিক্ত জমি বিক্রি করা সম্ভব হয়নি তাই এইচএএল এবং আরডিপিএল-এর কর্মচারীদের বেতন মেটানো ও স্বেচ্ছাবসর প্রকল্পটি চালু করা যায়নি। এই কারণে ডিপিই-র পরিবর্তিত নির্দেশিকা অনুযায়ী জমি বিক্রির সিদ্ধান্ত নেওয়া হয়েছে ও কর্মচারিদের বকেয়া মেটানোর জন্য অর্থ সাহায্য চাওয়া হয়েছে।
CG/CB/NS
(Visitor Counter : 89
প্রধানমন্ত্রীরদপ্তর
এশিয়ান গেমস্ – এ লং জাম্পে রৌপ্য পদক জয়ী অ্যান্সি সোজান এডাপ্পিল্লির প্রশংসা করেন প্রধানমন্ত্রীর
নয়াদিল্লি, ০২ অক্টোবর, ২০২৩
প্রধানমন্ত্রী শ্রী নরেন্দ্র মোদী এশিয়ান গেমস্ – এ আজ লং জাম্পে রৌপ্য পদক জয় করায় অ্যান্সি সোজান এডাপ্পিল্লি-কে অভিনন্দন জানিয়েছেন।
এক্স হ্যান্ডেলে প্রধানমন্ত্রী তাঁর বার্তায় বলেন, “এশিয়ান গেমস্ – এ লং জাম্পে আরও একটি রৌপ্য পদক। অ্যান্সি সোজান এডাপ্পিল্লি-কে তাঁর সাফল্যের জন্য অভিনন্দন জানাই। আগামী দিনের জন্য রইল আমার শুভ কামনা”।
PG/PM/SB
(
স্বাস্থ্যওপরিবারকল্যাণমন্ত্রক
কোভিড-১৯ টিকাদান সংক্রান্ত সর্বশেষ তথ্য
বিভিন্ন রাজ্য ও কেন্দ্রশাসিত অঞ্চলে এ পর্যন্ত ২৯.৬৮ কোটিরও বেশি টিকাকরণ করা হয়েছে
বিভিন্ন রাজ্য ও কেন্দ্রশাসিত অঞ্চলের কাছে এখনও টিকার ১.৯২ কোটি ডোজ রয়েছে
নতুন দিল্লি, ২৩ জুন, ২০২১
দেশজুড়ে টিকাকরণ অভিযানের অঙ্গ হিসেবে কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা প্রদান করছে। এছাড়াও কেন্দ্রীয় সরকার রাজ্য ও কেন্দ্রশাসিত অঞ্চলগুলির জন্য সরাসরি টিকা কেনার সুবিধা করে দিয়েছে। করোনা সংক্রমণ রোধে কেন্দ্রীয় সরকার নমুনা পরীক্ষা করা এবং চিকিৎসা থেকে শুরু করে টিকাকরণের ওপর বিশেষ গুরুত্ব দিয়েছে
কোভিড-১৯ টিকাদানের গতি আনতে এবং সর্বজনীনভাবে সুবিধাভোগীদের জন্য টিকাদান পর্ব ২১ জুন থেকে শুরু হয়েছে। এই অভিযানের আওতায় কেন্দ্রীয় সরকার উৎপাদক সংস্থাগুলির কাছ থেকে টিকা সংগ্রহ করছে। সংগৃহীত এই টিকা বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হচ্ছে।
কেন্দ্রীয় সরকার এপর্যন্ত রাজ্য ও কেন্দ্রশাসিত অঞ্চলগুলিকে ২৯ কোটি ৬৮ লক্ষ ২৭ হাজার ৪৫০টি টিকার ডোজ সরবরাহ করেছে। এর মধ্যে বিনামূল্যে দেওয়ার টিকার পাশাপাশি উৎপাদক সংস্থাগুলির কাছ থেকে রাজ্যগুলির সরাসরি সংগ্রহ করা টিকাও রয়েছে।
আজ সকাল ৮টা পর্যন্ত পাওয়া তথ্য অনুযায়ী অপচয় হওয়া টিকার ডোজ সহ মোট ২৭ কোটি ৭৬ লক্ষ ২৬ হাজার ৯৮৫টি টিকার ডোজ ব্যবহার করা হয়েছে। এছাড়াও টিকাকরণের জন্য রাজ্য ও কেন্দ্রশাসিত অঞ্চলগুলির কাছে এখনও পর্যন্ত ১ কোটি ৯২ লক্ষ  টি টিকার ডোজ রয়েছে।
আগামী তিন দিনের মধ্যে আরও ৩৯ লক্ষ ০৭ হাজার ৩১০ টি টিকার ডোজ রাজ্য ও কেন্দ্রশাসিত অঞ্চল গুলিকে পাঠানো হচ্ছে।
CG/ SB
(Visitor Counter : 135
খনিমন্ত্রক
ক্ষুদ্র ও মাঝারি শিল্প সংস্থাগুলির সহায়তায় নালকোর নমস্য মোবাইল অ্যাপ
নয়াদিল্লি, ০৬ সেপ্টেম্বর, ২০২১
কেন্দ্রীয় খনি মন্ত্রকের নবরত্ন মর্যাদাপ্রাপ্ত রাষ্ট্রায়ত্ত সংস্থা ন্যাশনাল অ্যালুমিনিয়াম কোম্পানি লিমিটেড  ক্ষুদ্র ও মাঝারি সংস্থাগুলির সার্বিক বিকাশ ও অগ্রগতিতে গুরুত্বপূর্ণ ভূমিকা পালন করে আসছে। ক্ষুদ্র ও মাঝারি শিল্প সংস্থাগুলির জন্য নালকো ‘নমস্য’ নামে একটি অ্যাপ চালু করেছে। দ্বিভাষিক এই অ্যাপের মাধ্যমে ক্ষুদ্র ও মাঝারি সংস্থাগুলি বিভিন্ন ক্ষেত্রে সর্বাধুনিক ও উদ্ভাবনমূলক সহায়তা পাবে।
কেন্দ্রীয় খনি, কয়লা ও সংসদ বিষয়ক মন্ত্রী শ্রী প্রহ্লাদ যোশী ক্ষুদ্র ও মাঝারি শিল্প সংস্থাগুলির কাছে আরও বেশি সহায়তা পৌঁছে দেওয়ার লক্ষ্যে নালকোর প্রয়াসের প্রশংসা করে বলেছেন, দেশে খনি ও খনিজ সম্পদ ক্ষেত্রে এক অনুকূল বাতাবরণ গড়ে তুলতে এই অ্যাপ গুরুত্বপূর্ণ ভূমিকা পালন করবে।
নমস্য অ্যাপে ক্ষুদ্র ও মাঝারি সংস্থাগুলির উন্নয়নে নালকোর যাবতীয় প্রয়াস তুলে ধরা হবে। এমনকি, এই অ্যাপের মাধ্যমে এ ধরনের সংস্থাগুলি রেজিস্ট্রেশন প্রক্রিয়া, বিভিন্ন পণ্য সামগ্রী, কারিগরি বিষয়ে প্রয়োজনীয় তথ্য পাবে। নালকোর প্রশিক্ষণ কর্মসূচি সম্পর্কেও যাবতীয় তথ্য এই অ্যাপে পাওয়া যাবে।
কর্পোরেট জগতের এক দায়বদ্ধ এবং ভারতের অগ্রণী অ্যালুমিনা উৎপাদন ও অ্যালুমিনিয়াম রপ্তানি সংস্থা হিসাবে নালকো সহজে ব্যবসা-বাণিজ্যের লক্ষ্যে একাধিক পদক্ষেপ গ্রহণ করেছে। ক্ষুদ্র ও মাঝারি শিল্প ক্ষেত্রে ব্যবসা-বাণিজ্যের আরও প্রসারে গুরুত্বপূর্ণ ভূমিকা পালনের পাশাপাশি, নালকো এ ধরনের সংস্থাগুলির অগ্রগতিতে ধারাবাহিকভাবে সহায়তা দিয়ে আসছে।
CG/BD/SB
(Visitor Counter : 157
নির্বাচনকমিশন
ভারতের নির্বাচন কমিশনের পক্ষ থেকে পঞ্চম আন্তর্জাতিক যোগ দিবস উদযাপন
নয়াদিল্লি, ২১ জুন, ২০১৯
পঞ্চম আন্তর্জাতিক যোগ দিবস উদযাপন উপলক্ষে ভারতের নির্বাচন কমিশনের পক্ষ থেকে শুক্রবার  কমিশনের সদর দপ্তর নির্বাচন সদনে এক যোগ শিবিরের আয়োজন করা হয়। শিবিরে, স্বাস্থ্যকর জীবনযাপন ও শারীরিক সক্ষমতা ও ভারসাম্য বজায় রাখার বার্তা দেওয়া হয়।
২১শে জুন সারা বিশ্ব জুড়ে আন্তর্জাতিক যোগ দিবস উদযাপন করা হয়ে থাকে। এই উপলক্ষে নির্বাচন কমিশনের পক্ষ থেকে আয়োজিত এক ঘন্টার যোগ শিবিরে ছ’টি পর্বে ৪০০ জনেরও বেশি যোগ চর্চায় সামিল হন। কমিশনের উচ্চপদস্থ আধিকারিক ও কর্মীরাও এতে অংশ নেন। মুখ্য নির্বাচন কমিশনার শ্রী সুশীল চন্দ্র, কমিশনের মহানির্দেশক শ্রী ধীরেন্দ্র ওঝা প্রমুখ যোগ চর্চা করেন। পুরো শিবির পরিচালনার দায়িত্বে ছিলেন মোরারজি দেশাই জাতীয় যোগ প্রতিষ্ঠানের বিশেষজ্ঞ প্রশিক্ষক ও যোগ গুরুরা।
CG/BD/DM
(Visitor Counter : 91
প্রধানমন্ত্রীরদপ্তর
কাঙ্গলা নোংপোক থঙ্গ উন্মুক্ত হওয়ায় মণিপুরবাসীকে অভিনন্দিত করলেন প্রধানমন্ত্রী
নয়াদিল্লি, ০৭ জানুয়ারি, ২০২৩
মণিপুরে কাঙ্গলা নোংপোক থঙ্গ উন্মুক্ত হওয়ায় মণিপুরবাসীকে অভিনন্দিত করেছেন প্রধানমন্ত্রী শ্রী নরেন্দ্র মোদী।
মণিপুরের মুখ্যমন্ত্রী এন বীরেন সিং – এর এক ট্যুইট বার্তার উত্তরে প্রধানমন্ত্রী বলেছেন, “মণিপুরকে আমার অভিনন্দন! এই রাজ্যের সর্বত্র সুখ, শান্তি ও সমৃদ্ধি বিরাজ করুক – এই প্রার্থনা জানাই”।
PG/SKD/SB
(
বিদ্যুৎমন্ত্রক
খসড়া বিদ্যুৎ  বিধি, ২০২১ জনসমক্ষে প্রকাশ
নয়াদিল্লি, ১৬ অগাস্ট, ২০২১
কেন্দ্রীয় বিদ্যুৎ মন্ত্রক খসড়া বিদ্যুৎ  বিধি, জনসমক্ষে প্রকাশ করেছে। খসড়া এই বিধিটি মন্ত্রকের ওয়েবসাইটে প্রকাশ করা হয়েছে এবং এসম্পর্কে ৩০ দিনের মধ্যে মতামত চাওয়া হয়েছে। খসড়া এই বিধিতে বর্জ্য থেকে বিদ্যুৎ উৎপাদন কেন্দ্রগুলি থেকে বিদ্যুৎ ক্রয় এবং তার ব্যবহারে প্রস্তাব করা হয়েছে। এছাড়াও, খসড়া বিধিতে মাশুল সম্পর্কে প্রস্তাব দেওয়া হয়েছে যে, উপযুক্ত কমিশন পরিবেশ-বান্ধব শক্তির মাশুল হার স্থির করবে। মাশুল হার স্থির করার ক্ষেত্রে পুনর্নবীকরণযোগ্য শক্তি সংগ্রহে খরচ, প্রয়োজন-সাপেক্ষে ক্রস সাবসিডি শুল্ক এবং ডিস্ট্রিবিউশনস্ লাইসেন্স বাবদ খরচের নিরিখে পরিষেবা মাশুলের মতো বিষয়গুলি বিবেচনায় রাখা হবে।
খসড়া বিধিতে গ্রিন হাইড্রোজেন সম্পর্কে বলা হয়েছে, পুনর্নবীকরণযোগ্য শক্তির উৎস থেকে বিদ্যুৎ ব্যবহারের ফলে উৎপাদিত হাইড্রোজেনকে গ্রিন হাইড্রোজেন বলা হচ্ছে। শিল্প সংস্থাগুলি সহ বিধিবদ্ধ সমস্ত সংস্থাই গ্রিন হাইড্রোজেন সংগ্রহ করে তাদের পুনর্নবীকরণযোগ্য শক্তি সংগ্রহের বিধিনিষেধ মেনে চলতে পারে। কিন্তু, কি পরিমাণ গ্রিন হাইড্রোজেন সংগ্রহ করা প্রয়োজন, সে সংক্রান্ত বিজ্ঞপ্তি কেন্দ্রীয় কমিশনের পক্ষ থেকে যথাসময়ে বিজ্ঞপ্তি দিয়ে প্রকাশ করা হবে।
খসড়া বিধিতে পরিবেশ-বান্ধব শক্তির সুলভ যোগান সম্পর্কে নীতি-নির্দেশিকা প্রণয়নের প্রস্তাব করা হয়েছে। এ সম্পর্কে আরও বলা হয়েছে, যে সমস্ত গ্রাহক পরিবেশ-বান্ধব শক্তি ব্যবহারে আগ্রহী তাঁদের সুলভে এ ধরনের বিদ্যুতের যোগান দিতে উপযুক্ত কমিশন নির্দিষ্ট নিয়ম-নীতি প্রণয়ন করবে। তবে, পরিবেশ-বান্ধব শক্তি সংগ্রহে ইচ্ছুক গ্রাহকদের সমস্ত আবেদন সর্বাধিক ১৫ দিনের মধ্যে মঞ্জুর করতে হবে। তবে, সেই সমস্ত গ্রাহকদেরকেই পরিবেশ-বান্ধব শক্তির যোগান দেওয়া হবে, যাঁদের ১০০ কিলোওয়াট বা তার বেশি পরিমাণে বিদ্যুতের চাহিদা রয়েছে। তবে, সাধারণ শ্রেণীর গ্রাহকদের পরিবেশ-বান্ধব বিদ্যুৎ সরবরাহের ক্ষেত্রে কোনও ঊর্ধ্বসীমা নেই। খসড়া বিধিতে আরও বলা হয়েছে, সুনির্দিষ্ট একটি সময়ের মধ্যে কোনও গ্রাহকই যোগান দেওয়া বিদ্যুতের পরিমাণে কোনও পরিবর্তন করতে পারবেন না, যাতে বিশেষ চাহিদার সময় বিদ্যুৎ খরচের পরিমাণে কোনও তারতম্য না ঘটে এবং বিদ্যুৎ বন্টনকারী সংস্থাগুলির আর্থিক স্বাস্থ্যও বজায় রাখা যায়।
CG/BD/SB
(Visitor Counter : 203
অসামরিকবিমানপরিবহণমন্ত্রক
শ্রী জ্যোতিরাদিত্য মাধবরাও সিন্ধিয়া ভুবনেশ্বর ও জয়পুরের মধ্যে প্রথম সরাসরি বিমান পরিষেবার উদ্বোধন করেছেন
নতুন দিল্লি, ০২ নভেম্বর, ২০২১
অসামরিক বিমান পরিবহন মন্ত্রী শ্রী জ্যোতিরাদিত্য মাধবরাও সিন্ধিয়া ওড়িশার ভুবনেশ্বর থেকে রাজস্থানের জয়পুর পর্যন্ত ইন্ডিগো এয়ারলাইন্সের প্রথম সরাসরি বিমান যোগাযোগ ব্যবস্থার উদ্বোধন করেছেন। ভার্চুয়াল মাধ্যমে আয়োজিত এই অনুষ্ঠানে অন্যদের মধ্যে উপস্থিত ছিলেন কেন্দ্রীয় শিক্ষা মন্ত্রী শ্রী ধর্মেন্দ্র প্রধান, রেলমন্ত্রী শ্রী বৈষ্ণব অশ্বিনী, ওড়িশা সরকারের পরিকল্পনা, বাণিজ্য ও পরিবহন মন্ত্রী শ্রী পদ্মনাভ বেহেরা, বিজ্ঞান ও প্রযুক্তি মন্ত্রী শ্রী অশোক চন্দ্র পান্ডা সহ অসামরিক বিমান পরিবহন মন্ত্রকের আধিকারিক এবং ইন্ডিগো এয়ারলাইন্সের কর্মকর্তারা।
শ্রী সিন্ধিয়া তাঁর ভাষণে উল্লেখ করেন যে, ভুবনেশ্বর মন্দির নগরী হিসেবে খ্যাত। হিন্দু, বৌদ্ধ এবং জৈন ধর্মের এটি একটি পবিত্র স্থান। এই পরিচিতির বাইরেও ভুবনেশ্বর দেশের স্মার্ট সিটি হিসেবে খ্যাত। এ-শহর দেশের অন্যতম তথ্যপ্রযুক্তি ও শিক্ষা নগরী হিসাবে পরিচিত। এই মুহূর্তে ভুবনেশ্বরের সঙ্গে ৩৮ টি বিমান পরিষেবার মাধ্যমে ১৯ টি শহরের সঙ্গে সংযোগ রক্ষিত হচ্ছে।
কেন্দ্রীয় মন্ত্রী বলেন, বিমানচালনায় বিনিয়োগ সব সময় একটা গুণক প্রভাব নিয়ে আসে। প্রতি টাকা বিনিয়োগে একশ টাকা যোগ হয়, দেশের জিডিপি তে যা ৩২৫। এই ধরনের পরিষেবার মাধ্যমে প্রচুর কর্মসংস্থানের সুযোগ সৃষ্টি হয়। কেন্দ্রীয় মন্ত্রী আশ্বস্ত করেন যে, নতুন টার্মিনাল ভবনের উন্নয়নের জন্য ২০০ কোটি টাকা ব্যয় করা হবে। কাজ নির্ধারিত সময়ে শেষ হবে।
শ্রী সিন্ধিয়া আরও জানান যে, আমাদের প্রধানমন্ত্রী শ্রী নরেন্দ্র মোদী বলেছেন যে, ২০৭০ সালের মধ্যে ভারতের লক্ষ দূষণের মাত্রা শূণ্যতে নামিয়ে আনা। তিনি বলেন, আমাদের লক্ষ্য সকল বিমানবন্দরকে সবুজ বিমানবন্দরের পরিণত করা। এটা খুবই গর্বের বিষয় যে ভুবনেশ্বর বিমানবন্দর ৮০ শতাংশ সৌরশক্তি দ্বারা পরিচালিত। সারা দেশের পক্ষে অত্যন্ত গৌরবজনক। শুধু তাই নয়, ঝার্সুগুদার মতো ' ' 'উডান' বিমানবন্দরগুলি তাদের নিজস্ব সাফল্য অর্জন করেছে। এই বিমানবন্দর দিয়ে এক মাসে ১ লক্ষেরও বেশি যাত্রী যাতায়াত করার রেকর্ড অর্জন করেছে।
ভুবনেশ্বর এবং জয়পুরের মধ্যে সরাসরি বিমান পরিষেবা শুরু হওয়ায় ভুবনেশ্বর এবং আশপাশ এলাকার বহু মানুষ উপকৃত হবেন। যা দুই শহরের মধ্যে যাত্রী এবং পর্যটকদের সংখ্যা বাড়াতে সাহায্য করবে। এর ফলে পর্যটন ক্ষেত্র অনেকটাই প্রসারিত হবে। ওই অঞ্চলের অর্থনৈতিক উন্নয়ন ঘটবে।
CG/ SB
(Visitor Counter : 136
প্রধানমন্ত্রীরদপ্তর
ওয়ালমার্ট-এর সিইও মিস্টার ডাগ ম্যাকমিলান-এর সঙ্গে প্রধানমন্ত্রীর সাক্ষাৎ
নয়াদিল্লি, ১৪ মে, ২০২৩
প্রধানমন্ত্রী শ্রী নরেন্দ্র মোদী ওয়ালমার্ট-এর সিইও মিস্টার ডাগ ম্যাকমিলান-এর সঙ্গে আজ সাক্ষাৎ করেছেন।
ওয়ালমার্ট-এর এক ট্যুইটের প্রত্যুত্তরে প্রধানমন্ত্রী ট্যুইট করে বলেন;
“ওয়ালমার্ট-এর সিইও মিস্টার ডাগ ম্যাকমিলান-এর সঙ্গে বৈঠক ফলদায়ক হয়েছে। বিভিন্ন বিষয় নিয়ে আমাদের মধ্যে গভীর অন্তর্দৃষ্টিপূর্ণ আলোচনা হয়েছে। ভারত বিনিয়োগের এক আকর্ষণীয় গন্তব্যস্থল হয়ে উঠছে দেখে খুশি হলাম।”
PG/AB/NS
(
প্রধানমন্ত্রীরদপ্তর
প্রধানমন্ত্রী কালাড়ি গ্রামে শ্রী আদি শঙ্করা জন্মভূমি ক্ষেত্রম দর্শন করেছেন
তিনি কোচিতে স্তুপম  দর্শন করেছেন
নতুনদিল্লি, ১লা সেপ্টেম্বর, ২০২২
প্রধানমন্ত্রী শ্রী নরেন্দ্র মোদী কালাড়ি গ্রামে আদি শঙ্করাচার্যর পবিত্র জন্মস্থান শ্রী আদি শঙ্করা জন্মভূমি ক্ষেত্রম দর্শন করেছেন।
তিনি কোচিতে স্তুপম অর্থাৎ শ্রী কাঞ্চি কামকোটি পীঠমও দর্শন করেন।
PG/CB
(
স্বাস্থ্যওপরিবারকল্যাণমন্ত্রক
প্রধানমন্ত্রী স্বাস্থ্য সুরক্ষা যোজনার আওতায় চালু হওয়া নতুন এইমস প্রতিষ্ঠানগুলি বিভিন্ন রাজ্যে গুণমানসম্পন্ন কোভিড পরিষেবা প্রদান করছে
কোভিড সঙ্কটের সময় এই চিকিৎসা প্রতিষ্ঠানগুলি টার্সিয়ারি স্বাস্থ্য পরিষেবার ক্ষেত্রে আঞ্চলিক বৈষম্য দূর করেছে
জটিল মিউকোরমাইকোসিস সংক্রমণের চিকিৎসা পরিষেবা এইমসগুলিতে পাওয়া যায়
নয়াদিল্লি, ১৯ মে, ২০২১
দেশে হাসপাতালগুলিতে টার্সিয়ারি পরিষেবা প্রদানের ক্ষেত্রে বৈষম্য দূর করতে এবং চিকিৎসা-শিক্ষণ ব্যবস্থার মানোন্নয়নে কেন্দ্রীয় স্তরের প্রকল্প হিসেবে ২০০৩-এর আগস্টে প্রধানমন্ত্রী স্বাস্থ্য সুরক্ষা যোজনার  সূচনা হয়।
প্রধানমন্ত্রী শ্রী নরেন্দ্র মোদীর দূরদৃষ্টির ফলে এই কর্মসূচিতে নতুন গতি সঞ্চার হয়েছে এবং যে সমস্ত রাজ্যে গুণগত মানের চিকিৎসা-শিক্ষণের ক্ষেত্রে ঘাটতি রয়েছে সেখানে অল ইন্ডিয়া ইনস্টিটিউট অফ মেডিকেল সায়েন্সেস বা এইমস-এর ধাঁচে চিকিৎসা প্রতিষ্ঠান গড়ে তোলা হচ্ছে। এখনও পর্যন্ত পিএমএসএসওয়াই কর্মসূচির আওতায় ২২টি এ ধরনের চিকিৎসা প্রতিষ্ঠান স্থাপনে অনুমতি দেওয়া হয়েছে। ইতিমধ্যেই এ ধরনের ছটি চিকিৎসা প্রতিষ্ঠান চালু হয়েছে। অন্য সাতটি এইমস চিকিৎসা প্রতিষ্ঠানে ওপিডি বা বহির্বিভাগ পরিষেবা এবং স্নাতকোত্তর স্তরে চিকিৎসা-শিক্ষণ শুরু হয়েছে। এছাড়াও, আরও পাঁচটি এইমস-এ শুধুমাত্র এমবিবিএস স্তরে পঠনপাঠন শুরু হয়েছে।
পিএমএসএসওয়াই কর্মসূচির আওতায় আঞ্চলিক স্তরে এইমস-এর মতো চিকিৎসা প্রতিষ্ঠান গড়ে তোলা হয়েছে বা হচ্ছে। এই প্রতিষ্ঠানগুলি গত বছরের গোড়া থেকেই মহামারীর সময় কোভিড চিকিৎসা পরিষেবার ক্ষেত্রে গুরুত্বপূর্ণ ভূমিকা পালন করে এসেছে। স্বাস্থ্য পরিকাঠামো তুলনামূলকভাবে দুর্বল এমন এলাকাগুলিতে গুণমানসম্পন্ন চিকিৎসা পরিষেবা প্রদানের ক্ষেত্রে এইমস প্রতিষ্ঠানগুলি গুরুত্বপূর্ণ ভূমিকা পালন করে এসেছে।
চিকিৎসা প্রতিষ্ঠান হিসেবে দায়িত্ব পালনের পাশাপাশি এইমস প্রতিষ্ঠানগুলি স্বল্প এবং জটিল উপসর্গ-বিশিষ্ট কোভিড আক্রান্ত রোগীদের চিকিৎসা পরিষেবার ক্ষেত্রে গুরুত্বপূর্ণ ভূমিকা নিয়েছে। দেশে কোভিড-১৯ মহামারীর দ্বিতীয় ঢেউয়ের শুরু থেকেই বিশেষ করে, এপ্রিলের দ্বিতীয় সপ্তাহ থেকে এ ধরনের চিকিৎসা প্রতিষ্ঠানগুলিতে ১,৩০০টির বেশি অক্সিজেন সম্বলিত শয্যা, প্রায় ৫৩০টি আইসিইউ শয্যা ও স্বতন্ত্র কোভিড চিকিৎসা পরিষেবা চালু হয়েছে। বর্তমান পরিস্থিতিতে ক্রমবর্ধমান চাহিদার বিষয়টি বিবেচনায় রেখে সম্প্রতি রায়বেরিলি ও গোরক্ষপুর এইম্স-এ কোভিড চিকিৎসা পরিষেবার সূচনা হয়েছে।
কেন্দ্রীয় সরকার নতুন চালু হওয়া এইমস প্রতিষ্ঠানগুলিতে কোভিড চিকিৎসা পরিষেবার সম্প্রসারণে একগুচ্ছ ব্যবস্থা গ্রহণ করেছে। এই লক্ষ্যে অতিরিক্ত সংখ্যায় ভেন্টিলেটর, অক্সিজেন কনসেনট্রেটর, অক্সিজেন সিলিন্ডার, এন-৯৫ মাস্ক, পিপিই কিট এবং রেমডেসিভির-এর মতো অত্যাবশ্যকীয় ওষুধপত্র যোগান দিচ্ছে। টার্সিয়ারি স্তরে চিকিৎসা পরিষেবা প্রদানের দিক থেকে নতুন গড়ে ওঠা এইম্সগুলি আঞ্চলিক পর্যায়ে কোভিড বহির্ভূত জটিল চিকিৎসা পরিষেবা প্রদানের ক্ষেত্রে গুরুত্বপূর্ণ ভূমিকা পালন করে চলেছে। এ ধরনের প্রতিষ্ঠানগুলি থেকে দৈনিক ভিত্তিতে হৃদরোগ, প্রসূতি ও শিশুদের চিকিৎসা পরিষেবা দেওয়া হচ্ছে।
দেশে বর্তমানে মিউকোরমাইকোসিস সংক্রমণের ঘটনায় বৃদ্ধি লক্ষ্য করা যাচ্ছে। রোগ প্রতিরোধক ক্ষমতা দুর্বল এবং মধুমেহ রোগে আক্রান্ত ব্যক্তিরা এই রোগে আক্রান্ত হচ্ছেন। কোভিডের ক্ষেত্রে মধুমেহ অন্যতম একটি উপসর্গ হয়ে ওঠায় এই ধরনের রোগের চিকিৎসাও নতুন এইমসগুলি থেকে পাওয়া যাচ্ছে। এমনকি, বিরল সংক্রমণের ক্ষেত্রে উন্নত চিকিৎসা পরিষেবা দেওয়া হচ্ছে।
CG/BD/DM/
(
কেন্দ্রীয়লোকসেবাআয়োগ
ইউপিএসসি ফেব্রুয়ারি মাসে নিয়োগ তালিকা চূড়ান্ত করেছে
নয়াদিল্লি, ১৮ মার্চ, ২০১৯
ইউনিয়ন পাবলিক সার্ভিস কমিশন  গত ফেব্রুয়ারি মাসে নিয়োগ তালিকা চূড়ান্ত করেছে। নিয়োগের জন্য চূড়ান্ত হয়েছেন এমন প্রত্যেক প্রার্থীর কাছে ডাকযোগে এ সংক্রান্ত তথ্য পাঠানো হয়েছে।
চূড়ান্ত নিয়োগ তালিকা দেখার জন্য - প্রেস ইনফরমেশন ব্যুরোর ওয়েবসাইট - https://static.pib.gov.in/WriteReadData/userfiles/List%20-%20Copy%2010.pdf ক্লিক করুন।
CG/BD/DM
(Visitor Counter : 76
প্রধানমন্ত্রীরদপ্তর
আগামী ২৯ ফেব্রুয়ারি উত্তরপ্রদেশের প্রয়াগরাজে দিব্যাঙ্গ এবং প্রবীণ নাগরিকদের নিত্যদিনের ব্যবহার সামগ্রী বিতরণ করবেন প্রধানমন্ত্রী
নয়াদিল্লি, ২৭ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদী আগামী ২৯ ফেব্রুয়ারি উত্তরপ্রদেশের প্রয়াগরাজে বৃহত্তম বিতরণ শিবির থেকে দিব্যাঙ্গ এবং প্রবীণ নাগরিকদের নিত্যদিনের ব্যবহার্য সামগ্রী বিতরণ করবেন।
এটি দেশের মধ্যে বৃহত্তম বিতরণ শিবির যার মাধ্যমে বহু মানুষ উপকৃত হবেন। এখান থেকে বহু মূল্যবান সামগ্রী বিতরণ করা হবে।
এই বৃহত্তম শিবিরে ২৬ হাজার উপকৃত মানুষের জন্য বিনামূল্যে ১৯ কোটি টাকার বিভিন্ন ধরনের সহায়ক ও অন্যান্য ধরনের ৫৬ হাজার সামগ্রী বিতরণ করা হবে।
দিব্যাঙ্গ ব্যক্তি ও প্রবীণ নাগরিকদের নিত্যদিনের কাজের জন্য প্রয়োজনীয় এবং সামাজিক ও অর্থনৈতিক উন্নয়নের লক্ষ্যে এই সামগ্রী বিতরণ করা হবে।
CG/SS/DM
(Visitor Counter : 68
প্রধানমন্ত্রীরদপ্তর
ত্রিপুরার মুখ্যমন্ত্রীর প্রধানমন্ত্রীর সঙ্গে সাক্ষাৎ
নতুন দিল্লি, ১৬ সেপ্টেম্বর , ২০২৩
ত্রিপুরার মুখ্যমন্ত্রী ডাঃ মানিক সাহা আজ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেছেন।
এক্স পোস্টের এক বার্তায় প্রধানমন্ত্রীর দপ্তর থেকে জানানো হয়েছে:
"ত্রিপুরার মুখ্যমন্ত্রী ডাঃ মানিক সাহা প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেছেন।"
(AC/CB/AS
বিদ্যুৎমন্ত্রক
কোভিড মহামারীর বিরুদ্ধে লড়াইয়ে শক্তিক্ষেত্রের রাষ্ট্রায়ত্ত সংস্থাগুলি সাধারণ মানুষের সঙ্গে হাত মিলিয়েছে
নয়াদিল্লি, ১৬ মে, ২০২১
কোভিড মহামারীর বিরুদ্ধে লড়াইয়ে কেন্দ্রীয় শক্তি মন্ত্রকের রাষ্ট্রায়ত্ত সংস্থাগুলি তার প্রতিটি কর্মীর কাছে পরিষেবা পৌঁছে দেওয়ার পাশাপাশি, সাধারণ মানুষের সহযোগিতায় বহুমুখী কৌশল গ্রহণ করেছে। রাষ্ট্রায়ত্ত সংস্থাগুলি একযোগে ২০০টিরও বেশি জায়গায় কোভিড কেয়ার সেন্টার স্থাপন করেছে। এই পরিষেবা কেন্দ্রগুলি সংস্থার কর্মীদের পাশাপাশি চুক্তিভিত্তিক কর্মী ও তাঁদের পরিবারের সদস্যদের কোভিড চিকিৎসা পরিষেবা প্রদানের ক্ষেত্রে আইসোলেশন সেন্টার হিসেবে কাজ করছে। রাষ্ট্রায়ত্ত সংস্থাগুলির গড়ে তোলা এই কোভিড পরিচর্যা কেন্দ্রগুলিতে অক্সিজেনের সুবিধা সহ স্বল্প উপসর্গ-বিশিষ্ট রোগীদের চিকিৎসা পরিষেবা প্রদানের বন্দোবস্ত করা হয়েছে। এর ফলে, সরকারি ও বেসরকারি স্বাস্থ্যকেন্দ্রগুলির ওপর অতিরিক্ত রোগীর বোঝা কমানো সম্ভব হচ্ছে। মন্ত্রকের রাষ্ট্রায়ত্ত সংস্থাগুলি আইসোলেশন সেন্টার স্থাপনের পাশাপাশি জাতীয় রাজধানী অঞ্চলের বিভিন্ন জায়গায় মাস্ক, স্যানিটাইজার বিতরণ করছে। এমনকি, অক্সিজেনের সুযোগ-সুবিধা সম্বলিত শয্যা এবং টিকাকরণ শিবিরের আয়োজন করছে। সাধারণ মানুষের প্রতি দায়িত্ববোধের অঙ্গ হিসেবে রাষ্ট্রায়ত্ত সংস্থাগুলি অক্সিজেন কনসেনট্রেটর সরবরাহের পাশাপাশি অক্সিজেন উৎপাদন ইউনিট স্থাপন করছে। এমনকি, মন্ত্রকের রাষ্ট্রায়ত্ত সংস্থাগুলির পক্ষ থেকে পিএম কেয়ার্স তহবিলে ৯২৫ কোটি টাকা অনুদান দেওয়া হয়েছে।
জাতীয় জলবিদ্যুৎ নিগম কর্পোরেট সামাজিক দায়বদ্ধতার অঙ্গ হিসেবে উত্তরপ্রদেশের কয়েকটি জেলায় অক্সিজেন জেনারেশন প্ল্যান্ট স্থাপনে ৪১ লক্ষ ৮৯ হাজার টাকা সহায়তা দিচ্ছে। জাতীয় তাপবিদ্যুৎ নিগম লিমিটেড ইতিমধ্যেই জাতীয় রাজধানী অঞ্চলে ১১টি অক্সিজেন জেনারেশন প্ল্যান্ট সহ দুটি বৃহদায়তন অক্সিজেন জেনারেশন প্ল্যান্ট গড়ে তোলার বরাত দিয়েছে। এছাড়াও এই তাপবিদ্যুৎ সংস্থাটি বিভিন্ন রাজ্যে আরও আটটি অক্সিজেন জেনারেশন প্ল্যান্ট গড়ে তুলছে।
একইভাবে রাষ্ট্রায়ত্ত সংস্থা আরইসি লিমিটেড কর্পোরেট সামাজিক দায়বদ্ধতার অঙ্গ হিসেবে পুণে ডালভি হাসপাতালে ১৫০ কিলোভোল্ট ক্ষমতাবিশিষ্ট জেনারেটর প্ল্যান্ট সহ প্রতি মিনিটে ১,৭০০ লিটার অক্সিজেন সরবরাহকারী জেনারেটর প্ল্যান্ট স্থাপন করেছে। এছাড়াও, উত্তরাখণ্ডের উধমসিং নগরের রুদ্রপুরে পণ্ডিত রামসুমার শুল্কা স্মৃতি গভর্নমেন্ট মেডিকেল কলেজটিকে কোভিড চিকিৎসাকেন্দ্রে রূপান্তরিত করতে সাহায্য করেছে। এই চিকিৎসাকেন্দ্রে ৩৬টি আইসিইউ ওয়ার্ড সহ ৩০০টি রোগী শয্যা রয়েছে।
মন্ত্রকের এই রাষ্ট্রায়ত্ত সংস্থাটি উত্তরাখণ্ডের পিথোরাগড়ের আরও সাতটি জায়গায় অক্সিজেন জেনারেশন প্ল্যান্ট স্থাপনে সাহায্য করছে। রাষ্ট্রায়ত্ত পাওয়ার গ্রিড কর্পোরেশন অফ ইন্ডিয়া লিমিটেড তার কর্পোরেট সামাজিক দায়বদ্ধতার অঙ্গ হিসেবে রাজস্থানের জয়সলমীর এবং হরিয়ানার গুরুগ্রামে অক্সিজেন উৎপাদন প্ল্যান্ট স্থাপনে সাহায্য করছে।
CG/BD/DM
(Visitor Counter : 110
প্রধানমন্ত্রীরদপ্তর
লালবাহাদুর শাস্ত্রীর জন্মজয়ন্তীতে তাঁর স্মৃতিতে শ্রদ্ধা প্রধানমন্ত্রীর
নতুন দিল্লিতে প্রধানমন্ত্রী সংগ্রহালয়ের লালবাহাদুর শাস্ত্রী গ্যালারির কিছু ছবিও সকলের সঙ্গে ভাগ করে নিয়েছেন
নয়াদিল্লি, ০২ অক্টোবর, ২০২২
প্রধানমন্ত্রী শ্রী নরেন্দ্র মোদী প্রাক্তন প্রধানমন্ত্রী লালবাহাদুর শাস্ত্রীর জন্মজয়ন্তীতে তাঁর স্মৃতিতে শ্রদ্ধা জানিয়েছেন। লালবাহাদুর শাস্ত্রীকে নিয়ে তাঁর চিন্তাভাবনার একটি ভিডিও সকলের সঙ্গে শেয়ার করেছেন। শ্রী মোদী নতুন দিল্লির প্রধানমন্ত্রী সংগ্রহালয়ে লালবাহাদুর শাস্ত্রী গ্যালারির কিছু ছবি সকলের সঙ্গে ভাগ করে নিয়েছেন।
এক ট্যুইট বার্তায় প্রধানমন্ত্রী বলেন, “লালবাহাদুর শাস্ত্রীজী তাঁর সারল্য ও দ্রুত সিদ্ধান্ত গ্রহণ করার ক্ষমতার জন্য সারা ভারতে সমাদৃত। আমাদের ইতিহাসে অত্যন্ত গুরুত্বপূর্ণ সময়ে তাঁর দৃঢ় নেতৃত্ব সর্বদাই স্মরণে থাকবে। তাঁর জন্মজয়ন্তীতে জানাই শ্রদ্ধা”।
“শাস্ত্রীজীর জন্মজয়ন্তীতে আজ আমি নতুন দিল্লির প্রধানমন্ত্রী সংগ্রহালয়ে তাঁর গ্যালারির কিছু ছবি সকলের সঙ্গে ভাগ করে নিচ্ছি, যেটি তাঁর জীবন ও প্রধানমন্ত্রী হিসাবে কাজের নানা দিকগুলি তুলে ধরেছে। সংগ্রহালয় ঘুরে দেখুন….”।
PG/PM/SB
(
আবাসনএবংশহরাঞ্চলেরদারিদ্র্যদূরীকরণমন্ত্রক
ভারত পরিচ্ছন্ন শহরগুলিকে পুরস্কৃত ౼ করতে চলেছে
রাষ্ট্রপতি যেসব শহরে সাফাইরর্মীদের সুরক্ষার জন্য সবথেকে ভালো ব্যবস্থা নেওয়া হয়েছে সেগুলিকে পুরস্কৃত করবেন
নয়াদিল্লী, ১৮ নভেম্বর, ২০২১
রাষ্ট্রপতি শ্রী রামনাথ কোবিন্দ আবাসন ও নগরোন্নয়ন মন্ত্রকের ‘স্বচ্ছ অমৃত মহোৎসব’ কর্মসূচির আওতায় ২০২১ এর স্বচ্ছ সর্বেক্ষণ পুরস্কার প্রদান করবেন। নতুন দিল্লীর বিজ্ঞান ভবনে ২০ নভেম্বর এই উপলক্ষ্যে একটি অনুষ্ঠানের আয়োজন করা হয়েছে। দেশকে জঞ্জালমুক্ত করার প্রধানমন্ত্রীর পরিকল্পনার সঙ্গে সাযুজ্য রেখে স্বচ্ছ ভারত মিশন- শহরাঞ্চল ২.০র সূচনা হয়। জঞ্জালমুক্ত শহরের প্রতিযোগিতায় সেরা শহরগুলিকে পুরস্কৃত করা হবে। সাফাই মিত্র সুরক্ষা চ্যালেঞ্জের আওতায় যেসব শহরে সাফাইকর্মীদের সুরক্ষার জন্য বিভিন্ন ব্যবস্থা নেওয়া হয়েছে সেইসব শহরকে রাষ্ট্রপতি পুরস্কৃত করবেন।
স্বচ্ছ সর্বেক্ষণ কর্মসূচির আওতায় প্রতি বছর অংশগ্রহণকারী শহরের সংখ্যা বৃদ্ধি পাচ্ছে। ২০১৬ সালে যেখানে ৭৩টি বড় শহর এই সমীক্ষায় অংশ নিয়েছিল সেখানে ২০২১ সালে তা বেড়ে দাঁড়িয়েছে ৪,৩২০। এবছর সবথেকে বেশি নাগরিকদের মতামত পাওয়া গেছে౼ ৫ কোটি। গত বছর ১ কোটি ৮৭ লক্ষ মানুষ সমীক্ষায় অংশ নিয়েছিলেন। কোভিড মহামারীর ফলে উদ্ভুত পরিস্থিতির মধ্যে মাত্র ২৮ দিনে এই সমীক্ষার কাজ করা হচ্ছে।
পুরস্কার বিতরণী অনুষ্ঠানে কেন্দ্রীয় আবাসন ও নগরোন্নয়ন মন্ত্রী শ্রী হরদীপ সিং পুরী, দপ্তরের প্রতিমন্ত্রী শ্রী কৌশল কিশোর, বিভিন্ন রাজ্যের মুখ্যমন্ত্রী, নগরোন্নয়ন মন্ত্রী এবং বিভিন্ন শহরের মেয়ররা উপস্থিত থাকবেন। এছাড়াও বিভিন্ন দেশের কূটনীতিবীদ, ঊর্দ্ধতন কর্মকর্তা, অসরকারী সংগঠন এবং সুশীল সমাজের প্রতিনিধিরা অনুষ্ঠানে যোগ দেবেন। এবার বিভিন্ন শাখায় ৩০০ টি পুরস্কার দেওয়া হবে। এই কর্মসূচি শুরু হওয়ার পর ৩ হাজারের বেশি পুরসভায় মাটিতে মিশে যায়না এ ধরণের প্লাস্টিকের ব্যাগ ব্যবহার নিষিদ্ধ করা হয়েছে। ২৪৬টি শহর ‘সাফাইমিত্র সুরক্ষা চ্যালেঞ্জ’-এ অংশ নিয়েছে। নর্দমা এবং সেফটিক ট্যাঙ্ক পরিষ্কার করার সময় সাফাই কর্মীদের সুরক্ষার দিকটি কতটা বিবেচনা করা হয় তার ওপর ভিত্তি করে সাফাইমিত্র সুরক্ষা পুরস্কার দেওয়া হবে।
স্বচ্ছ অমৃত মহোৎসবের মধ্য দিয়ে যেসব শহর স্বচ্ছতা অভিযানে বিভিন্ন গুরুত্বপূর্ণ পদক্ষেপ নিয়েছে এবং পরিচ্ছন্ন, স্বাস্থ্যকর ব্যবস্থাপনা নিশ্চিত করতে নানা ব্যবস্থা গ্রহণ করেছে তাদের কাজের স্বীকৃতি এই উদ্যোগের মাধ্যমে দেওয়া হবে।
CG/CB/NS
(Visitor Counter : 119
প্রধানমন্ত্রীরদপ্তর
বিহার ও উত্তর প্রদেশে প্রবল বর্ষণ ও বজ্রপাতের কারণে প্রাণহাণির ঘটনায় প্রধানমন্ত্রীর শোকজ্ঞাপন
নতুনদিল্লি, ২৫শে জুন, ২০২০
বিহার ও উত্তর প্রদেশের বিভিন্ন অঞ্চলে প্রবল বর্ষণ ও বজ্রপাতের কারণে প্রাণহানির ঘটনায় প্রধানমন্ত্রী শ্রী নরেন্দ্র মোদী শোক ব্যক্ত করেছেন।
এক শোক বার্তায় প্রধানমন্ত্রী বলেছেন, ”বিহার ও উত্তর প্রদেশে কয়েকটি জেলায় প্রবল বর্ষণ ও বজ্রপাতের কারণে কয়েকজনের মৃত্যুর দুঃসংবাদ পেয়েছি। রাজ্য সরকার তৎপরতার সঙ্গে ত্রাণ কাজ চালাচ্ছে। এই বিপর্যয়ে যারা প্রাণ হারিয়েছেন, তাঁদের পরিবারকে আমি সমবেদনা জানাই।“
(CG/CB
কেন্দ্রীয়লোকসেবাআয়োগ
কম্বাইন্ড ডিফেন্স সার্ভিসেস পরীক্ষা , ২০১৭
নয়াদিল্লি, ২৭ আগস্ট, ২০১৮
ইউনিয়ন পাবলিক সার্ভিস কমিশন আয়োজিত কম্বাইন্ড ডিফেন্স সার্ভিসেস পরীক্ষা , ২০১৭-র পরীক্ষা ও পরবর্তী পর্যায়ে প্রতিরক্ষা মন্ত্রকের সার্ভিস সিলেকশন বোর্ডের ইন্টারভিউতে সফল প্রার্থীদের তালিকা প্রকাশ করা হয়েছে। সব মিলিয়ে ২২৭ জন প্রার্থীকে অফিসার্স ট্রেনিং একাডেমিতে প্রশিক্ষণ দেওয়া হবে। এর মধ্যে ১০৮তম শর্ট সার্ভিস কমিশনে পুরুষদের জন্য নন-টেকনিক্যাল কোর্স, মহিলাদের জন্য ২২তম নন-টেকনিক্যাল কোর্সে প্রশিক্ষণ গ্রহণের সুযোগ থাকবে। অক্টোবর, ২০১৮তে চেন্নাইতে সফল প্রার্থীদের প্রশিক্ষণ চালু হবে। তবে, চলতি বছরে পুরুষদের নন-টেকনিক্যাল কোর্সে এমন কয়েকজন প্রার্থীরও নাম রয়েছে যাদের ইতিপূর্বে দেরাদুনের ইন্ডিয়ান মিলিটারি একাডেমি, কেরলের ন্যাভাল একাডেমি ও হায়দ্রাবাদের এয়ারফোর্স একাডেমিতে প্রশিক্ষণের জন্য মনোনীত করা হয়।
সরকারি ভাবে জানানো হয়েছিল ১০৪তম পুরুষদের সর্ট সার্ভিস কমিশন কোর্সে ২২৫টি শূন্য পদ ও মহিলাদের ২২তম সর্ট সার্ভিস কমিশন কোর্সে ১২টি শূন্যপদ রয়েছে।
মেধা তালিকায় থাকা প্রার্থীদের মেডিক্যাল পরীক্ষার ফলাফল গণ্য করা হয়নি। সেইজন্য প্রার্থীদের যোগ্যতাকে শর্তসাপেক্ষ বলা হচ্ছে। সেনাবাহিনীর সদর দপ্তরে প্রার্থীদের জন্মতারিখ ও শিক্ষাগত যোগ্যতা যাচাই করা হবে।
প্রার্থীরা ইউপিএসসি-র ওয়েবসাইট http://www.upsc.gov.in থেকে ফলাফল জানতে পারেন। কমিশনের ওয়েবসাইটে চূড়ান্ত ফলাফল ঘোষণার ১৫ দিনের মধ্যে প্রার্থীদের পরীক্ষার প্রাপ্ত নম্বর জানানো হবে। প্রার্থীদের প্রাপ্ত নম্বর ওয়েবসাইটে ৩০ দিন পর্যন্ত দেওয়া হবে।
যেকোন কাজের দিন সকাল ১০টি থেকে বিকেল ৫টা পর্যন্ত প্রার্থীরা দপ্তরে উপস্হিত হয়ে বা ০১১-২৩৩৮৫২৭১, ০১১-২৩৩৮১১২৫ ও ০১১-২৩০৯৫৮৫৪৩ টেলিফোন নম্বরে তথ্য পেতে পারেন।
CG/SC/NS/…
(Visitor Counter : 96